Сент-Люсия

Сент-Люсия () — Вест-Индиядагы Айдарым аралдарында, Сент-Винсент жана Мартиника аралдарынын ортосундагы жайгашкан арал мамлекети. Арал түндүгүнөн Сент-Люсия кысыгынын, түштүгүнөн Кариб деңизин Атлантика океаны менен байланыштырган Сент-Винсент кысыгынын суулары менен чулганат. 

Сент-Люсия — Бириккен Улуттар Уюмуна, Америка мамлекеттеринин уюмуна, Бүткүл Дүйнөлүк Соода Уюмуна, Кариб коомдоштугунуна, Чыгыш Кариб мамлекеттер уюмуна, Франкофония уюмуна мүчө мамлекетАдамдын өнүгүү индекси. 

 Этимологиясы 
Сент-Люсия өз атылышын Сиракузалык Ыйык Луциянын (б.з. 283–304-жж.) урматынан алган. Сент-Люсия — дүйнөдөгү аял ысымынан коюлган эки көз карандысыз мамлекеттин бириJolien Harmsen, Guy Ellis & Robert DevauxA History of St Lucia. Vieux Fort, St Lucia: Lighthouse Road Publications, 2012.

Кээ бир божомолждор боюнча, француз деңизчилери 13-декабрда, Ыйык Луция майрам күнү бул аралда кеме кырсыгына учурашыпжана анын урматына Сент-Люсия деп аташкан. Бирок, Ватикандагы 1520-жылдардын глобусунда бул арал «Sancta Lucia» деп көрсөтүлүп, аны биринчи болуп испан изилдөөчүлөрү атаганын белгиленетКАРИКОМ. Сент-Люсия.

Сент-Люсия 200-жылдары аравактар тарабынан «Луаналао» деп аталып, «игуаналардын аралы» деген маанини билдирген. 800-жылдары «Хеванорра» деген аталышты алып, «игуаналар жашаган жер» деген маанини билдиргенC. Hyacinth-Gideon. Saint LuciaСент-Люсиянын кыскача тарыхы. 

 Географиясы 
Сент-Люсия ушундай эле аталыштагы аралда жайгашкан жана Кичи Антиль аралдарынын курамына кирет. Түндүгүндө Сент-Люсия кысыгы аркылуу Мартиника аралы менен чектешет, ал эми түштүгүндө Сент-Винсент жана Гренадиндер мамлекетине караштуу Сент-Винсент аралы менен чектешет (Сент-Винсент кысыгы аркылуу). Арал чыгышынан Атлантика океанынын, ал эми батышынан Кариб деңизинин суулары менен чулганат. Жалпы жээк сызыгынын узундугу 158 км барабарEncyclopædia Britannica. Сент-Люсия.

Тамчы сымал формадагы аралдын узундугу болжол менен 44 км, туурасы 23 км жана жалпы аянты 617 км² түзөт (Айдарым аралдарынын түштүк тобундагы аралдарынын арасынан аянты жагынан экинчи орундагы арал болуп эсептелет).

Сент-Люсия аралы жанар тоонун активдүүлүгүнөн пайда болгон жана Кариб деңизиндеги көптөгөн башка аралдардан айырмаланып тоолуу келет. 

Аралдын түндүгүнөн түштүгүн карай Барр-де-Лиль-Ридж  тоо кыркалары созулуп жатат, бул тоо кыркаларынын бийиктиги 400дөн 900 метрге чейин жетет. Аралдагы эң бийик чекити — Жими тоосу (950 м). Бул тоолордун капталдарын жыш тропикалык токойлор каптаган, ал тоо этектеринде көптөгөн кыска дарыялар жана түшүмдүү өрөөндөр жайгашкан. 

Аралдын жээги тар жээк түздүктөрү жана абдан татаал формадагы жарлар менен мүнөздөлөт. Түштүк-чыгыш жана түндүк-батыш жээктери көп сандагы майда рифтерге, булуңдарга жана бухталарга бай. 

 Булактар 

 Тышкы шилтемелер 

 Генерал-губернатордун кеңсеси
 Премьер-министрдин кеңсеси
 Расмий сайты

Категория:Сент-Люсия